钦定古今图书集成/明伦汇编/氏族典/第530卷 > 郭成
## 钦定古今图书集成/明伦汇编/氏族典/第530卷 > 郭成

按《宋史郭成传》：“成字信之，德顺中安堡人也。从军得
供奉官。王师破夏人于漫𠼪隘，有羌乘白马驰突阵
前，成跃马枭其首，进秩四等。朝廷筑平夏城，遂使往
守，夏人空国入争，成遂自没烟峡连营百里，飞石激
火，昼夜不息，遂俘阿埋、都逋二大酋。捷闻，进雄州防
御使、泾原钤辖，感疾卒。成轻财好施，名震西鄙。”